b'\n_START_ARTICLE_\nLo\xc5\xa1\xc4\x8devec\n_START_SECTION_\nOpis\n_START_PARAGRAPH_\nLo\xc5\xa1\xc4\x8devec zraste do 25 metrov visoko in ima neparne pernato deljene liste, ki so sestavljeni iz 11-15 listi\xc4\x8dev. Listi\xc4\x8di so ovalno podolgovati in imajo raven rob. Po spodnji strani so kosmati. Plod je okroglasta jagoda rumene barve, ki vsebuje seme.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nIz ranjenih mest drevo izceja strupen in gost sok, ki se lahko brez predelav uporablja kot lak za les. Ta sok postane namre\xc4\x8d, ko se posu\xc5\xa1i, izjemno trd in se lahko zlo\xc5\xa1\xc4\x8di do visokega sijaja. Ta lak so na Kitajskem mno\xc5\xbei\xc4\x8dno pridobivali \xc5\xbee v obdobju dinastije Zhou (1122 - 256 pr. n. \xc5\xa1t.), najbolj popularno pa je bilo to drevo zaradi svojih lastnosti v obdobju Dinastije Ming (1368 - 1644). V tem \xc4\x8dasu so drevo spoznali tudi v Evropi._NEWLINE_Drevo je doma v Koreji, Japonski (kjer se imenuje urushi) in na Kitajskem, razmno\xc5\xbeuje pa se s semeni ali s koreninskimi poganjki.'